钦定古今图书集成/历象汇编/岁功典/第074卷 > 《云南志书》 > 九月一日清溪道中二首 曹文晦
## 钦定古今图书集成/历象汇编/岁功典/第074卷 > 《云南志书》 > 九月一日清溪道中二首 曹文晦

老树依沙岸，柴门上下邻。断桥归郭路，细雨过溪人。
白鹭双飞去，黄花数点新。惜无遗世客，联句坐苔茵。
微月悬孤榻，残云过断塍。松风林外笛，茅屋水边灯。
久坐忘为客，清吟未得朋。沙头有饥鹘，昏暝亦飞腾。